b'\n_START_ARTICLE_\nVja\xc4\x8deslav Ervandovi\xc4\x8d Kevorkov\n_START_SECTION_\nZgodovina\n_START_PARAGRAPH_\nV 30. letih 20. stoletja je z dru\xc5\xbeino \xc5\xbeivel v Moskvi. Njihov sosed je bil nem\xc5\xa1ki voja\xc5\xa1ki ata\xc5\xa1e; med igro z njegovimi otroci se je nau\xc4\x8dil nem\xc5\xa1ko. Svoje znanje je pozneje dopolnil na Voja\xc5\xa1kem in\xc5\xa1titutu za tuje jezike._NEWLINE_Ob koncu druge svetovne vojne je pri\xc5\xa1el v Berlin kot voja\xc5\xa1ki prevajalec in tam je ostal \xc5\xa1e naprej v sestavi Sovjetske uprave v Nem\xc4\x8diji (SVAG). Po razdelitvi Nem\xc4\x8dije na Zahodno in Vzhodno Nem\xc4\x8dijo leta 1948, se je vrnil v Moskvo, saj je bil poslan na nadaljnji \xc5\xa1tudij na voja\xc5\xa1ki akademiji; poleg nem\xc5\xa1\xc4\x8dine se je takrat izpopolnil tudi v tur\xc5\xa1\xc4\x8dini in angle\xc5\xa1\xc4\x8dini. Takrat je bil nato rekrutiran v KGB. Sam ni hotel vstopiti, zato se je na vstopnih testih za Prvi direktorat KGB namerno slabo odrezal. Toda zaradi tega ni ve\xc4\x8d na\xc5\xa1el slu\xc5\xbebe v oboro\xc5\xbeenih silah in se je bil leta 1960 prisiljen pridru\xc5\xbeiti KGB in sicer Drugemu direktoratu. _NEWLINE_Zaradi dobrih stikov z nem\xc5\xa1kimi dopisniki v Moskvi je bil leta 1961 poslan v Nem\xc5\xa1ko demokrati\xc4\x8dno republiko_NEWLINE_Pozneje se je vrnil nazaj v Moskvo, kjer je bil name\xc5\xa1\xc4\x8den v uredni\xc5\xa1tvo Tassa, preko katerega je nadziral sovjetske vohune, ki so delovali pod krinko novinarjev po svetu ter izvajal protiobve\xc5\xa1\xc4\x8devalno dejavnost.'